
Resumen 


E meta di e Maneho Nacional di Educacion Aruba 2030 ta pa trece un vision y rumbo pa un educacion 
di calidad cu ta duradero pa futuro. Den e plan aki ta delinea un vision strategico pa educacion na 
Aruba pa e proximo 11 afianan cu ta cana conhuntamente cu e desaroyonan internacional na benefishi 
di e desaroyonan y e compromiso di Aruba pa e implementacion di e Sustainable Development Goals 
(SDG) di Nacionnan Uni. E documento di maneho aki ta forma e base di e Plan Educacion Nacional 
2030 (PEN) riba encargo di Minister di Ensefiansa, Ciencia y Desaroyo Sostenibel. 


Pa yega na e plan aki, a scoge pa un proceso di 4 fase, esta: e fase di orientacion, e fase di analisis 
strategico, e fase di formulacion di strategia, y e fase di implementacion di strategia. 


A uza un analisis SWOT pa evalua e Plan Educacion Nacional (NOP) 2007-2017 y educacion en general 
na Aruba. Aki a mira e proceso, e producto, e ehecucion y e resultado. Pa profundisa, a haci uzo di e 
General Education Quality /Diagnosis Framework (GEQAF) cu UNESCO a desaroya; e instrumento aki ta 
pa diagnostica y analisa e calidad di educacion. 


A scoge pa un proceso participativo, unda e diferente stakeholdernan por a contribui na e realisacion 
die vision pa educacion 2030. Durante diferente fase di realisacion di e Plan Educacion Nacional Aruba 
2030, a tuma luga diferente actividad: ronda di consulta (67), actividad encuanto calidad di educacion 
(4), encuesta pa docente (396) y sociedad (127), investigacion secundario y analisis di tur informacion 
y dato pa yega na un sintesis. 





Un sistema di educacion ta forma parti di e maneho strategico nacional di un pais. E maneho strategico 
na nivel nacional ta riba e mesun lia cu e desaroyonan internacional. Aki nos mester pensa riba 
tecnologia y innovacion, labor y economia, politica na mundo hunto cu e tratadonan mundial, agenda 
y educacion conhunto como meta di desaroyo di Nacionnan Uni. 


Nos pais ta den e fase di “nation building”, unda unidad den diversidad ta manifesta su mes den un 
identidad nacional. E desaroyo aki ta ricibi sosten di innovacion den educacion den, entre otro, e area 
di Papiamento cu ta fungi como un factor unificador den nos sociedad. Educacion ta combina loke ta 
propio di Aruba, cual ta manifesta su mes den e echo cu su hendenan tin nan raiz den sociedad y su 


idioma y cultura, cu un mente habri riba desaroyo mundial. 





E desaroyonan internacional ta influencia e desaroyonan aki na Aruba; aki nos mester pensa riba 
desaroyo nacional manera comision pa SDG y comision di derecho humano y di derecho di mucha. 
Tambe nos mester tene na cuenta e desaroyonan tecnologico y innovativo cu cierto instancia riba e 
isla ta propaga. 


Den e area di economia y mercado laboral tambe tin atencion pa e esfuerso pa logra e metanan di 
desaroyo, manera ta stipula den “Agenda 2030” di Nacionnan Uni. E cambionan demografico ta keda 
influvencia pa e crecemento economico y cifra di fertilidad mas abou. Den e area social tin un crisis 
social, y den e area di medio ambiente tin un desbalansa cu e desaroyonan economico. Den e area 
cultural, e identidad Arubiano ta importante, cu un perspectiva di diferente angulo di enfoke. E rol di 
educacion den e mantenemento y e desaroyo di e cultura Arubiano ta hopi importante. Banda di 

conocemento di cultura, cultura tambe ta hunga un rol den e desaroyamento di creatividad y 
pensamento creativo, cualnan ta ser mira como habilidad importante pa futuro. Den e area di 
educacion tin diferente desaroyo ta tuma luga cu ta dirigi riba educacion preescolar, ensefiansa 
primario, ensef\ansa avansa, ensefiansa profesional y ensefiansa superior. 


Mediante dato y aporte ta duna un bista di e situacion actual di educacion na Aruba, unda e 
stakeholdernan dentro y fuera di ensefiansa por a duna nan contribucion, pa asina nan por describi nos 
educacion y contribui na e vision nobo. 


Educacion mester ta dirigi riba e desaroyo di necesidad individual y e mester tene na cuenta e contexto 
multilingual di Aruba. Tambe tin un necesidad di conexion dentro di e sistema di educacion, tanto local 
como internacional. 


For di e rondanan di consulta a sali na cla cu e stakeholdernan externo ta duna importancia na Lifelong 
Learning y habilidad di siglo 21. E instancianan cu ta representa e hobennan ta indica cu den educacion 
mester haci mas esfuerso pa “youth empowerment”, pa asina e hobennan cu un base social y 
emocional fuerte y cu e conocemento y habilidadnan necesario por logra nan potencial. A indica for di 
sociedad cu e scolnan efectivamente mester ta accesibel pa e alumnonan cu limitacion fisico y 
emocional. Mester tin un red di proteccion pa esnan cu ta cay for di e sistema. Educacion mester ta 
dirigi riba loke e alumno por na luga di riba loke e alumno no por. Di e docentenan ta spera un actitud 
profesional. Educacion mester por refleha e desaroyonan moderno, tanto den e medionan y 
infrastructura como den e desaroyo di conocemento y habilidad di siglo 21. 








For di e sindicatonan ta trece dilanti e importancia di bon condicion laboral, e siguridad na scol, un 
structura di cuido fuerte, cooperacion cu diferente instancia den area di cuido y mas respet pa e 
profesion di docente di parti di sociedad. 


Den educacion ta mira tambe e importancia pa siqui e desaroyonan y pa prepara esun cu ta sifia miho 
posibel pa futuro. E sector di educacion ta spera tambe di sociedad y mercado laboral cu esakinan por 
duna esun cu ta sifa un luga, pa asina e por desaroya su mes como persona y ciudadano. Specialmente 
e gruponan meta vulnerabel mester por haya mas oportunidad den e mercado laboral. Ta considera 
inclusion importante, pero falta e sosten y e normanan necesario. E sistema educativo mester ta 
suficientemente flexibel pa por adapta rapidamente na e desaroyonan den sociedad. Tambe mester 
fortifica e vision riba criansa di yiu cerca e mayornan. Den e area di educacion ta reconoce e 
importancia cu e acercamento pedagogico y didactico, e contenido ofreci y e ambiente di sifiamento 
di educacion mester ta atractivo. Tambe e studiantenan kier mas educacion atractivo y sifia for di 
situacion di bida real. E docentenan ta indica cu mester bin cambio den educacion. E mucha 
efectivamente mester ta central. E condicionnan esencial ta keda un reto, manera: un curiculo actual, 
e ambiente di sifitamento, e medionan di instruccion, e infrastructura, e structura di cuido, condicion 
laboral di docente (manera profesionalisacion di docente, tamafo di e klasnan, sosten di e personal 
den e klasnan), mecanismo di sosten manera eficiencia di e sistematica di financiamento, cultura, 
comunicacion cu e stakeholdernan, maneho anticua y ley anticua, dato y un sistema di monitoreo 








Den su totalidad, educacion ta complica, pero hunto nos por trece un cambio. Esaki ta rekeri un otro 
forma di traha, organisa y tambe pensa. E stakeholdernan den educacion lo mester ta tambe esnan cu 
ta sia pa bida largo, kendenan ta sifa di otro, desaroya y crea hunto. Di e diferente actividadnan 
durante e proceso a surgi e vision nobo y idea di futuro y e “gap” entre e situacion actual y e idea di 
futuro a bira cla. 

E mision, balornan y vision di educacion ta lo siguiente: 


Mision: sigura acceso igual na educacion di calidad y stimula sif\amento pa bida largo na tur hende. E 
mision di educacion ta pa sigura acceso igual na educacion duradero di calidad y pa stimula sifiamento 
pa bida largo na tur hende. Educacion ta ofrece esun cu ta sifia un ambiente instructivo, unda ta 
combina loke ta propio di Aruba cu un mentalidad habri pa desaroyo mundial. 


En conexion cu e Meta di Desaroyo Sostenibel 4 di “Agenda 2030”, ta importante pa educacion 
contribui na e tres dimensionnan di desaroyo sostenibel: e dimension economico, e dimension social 
y e dimension di medio ambiente. Aki ta respeta e derechonan humano y derechonan di mucha y ta 
haci esfuerso pa hende desaroya maximalmente. 


Balor: responsabilidad comun pa edvcacion di calidad. “empowerment” respet. mentalidad habri, 
curiosidad pa sifia. 


Vision: edvcacíion di calidad cu ta permiti e generacionnan (di chikito te grand) pa desaroya 
optimalmente nan necesidad-, ambidion- y talentonan individual y contribui na un sociedad sostenibel. 


E metanan strategico ta lo siquiente: desaroyo dî e necesidadnan pa sina, ambicion- y talentonan 
individual, educadion cu oportunidad igual pa tur hende, aumento di e calidad di educacion na un 
manera duradero, desaroyo di e competencianan di siglo 21 pa un sociedad sostenibel den nos pais y 
na mundo. E metanan aki ta enfoca riba e mehoracion constante di e sistema di educacion y e 
organisacion na bienestar di esun cu ta sifa, pa asina e ta capaz pa yuda su mes y e por contribui 
positivamente den sociedad y na mundo. Scol y educacion ta di calidad duradero y nan ta brinda un 
ambiente atractivo pa sifamento, locual ta conduci na e resultadonan desea. Esun cu ta sifa ta haya 
oportunidad igual na scol pa desaroya e necesidadnan, ambicionnan y talentonan individual. E 
generacionnan di esnan cu ta sifa ta posee e competencianan adecua pa un sociedad duradero na nos 
pais y na mundo y nan ta aporta na un miho educacion. 


E innovacion berdadero lo consisti di pone enfasis y atencion na desaroyo sostenibel como marco di 
pensamento; desaroyo sostenibel ta pues un quia cu semper ta presente den fondo. Lo mester tuma 
diferente accion pa logra e metanan. E accionnan aki lo ta tanto di indole di contenido como di indole 
pedagogico/andragogico y didactico, unda e condicionnan esencial mester ta presente. 


Midi pa sa: Pa logra e metanan, ta monitor e progreso y ta midi e resultadonan. Ta midi e resultadonan 
riba termino cortico, mediano y largo. Lo haci uzo di diferente indicador (porcentahe dî esnan w ta 
keda sinta pa Klas y tipo di scol, porcentahe di esnan cu ta stop cu scol prome cu tempo, porcentahe 
di e alumnonan cu a slaag sin perde aria, propordon di e cantidad di alumno//cantidad di docente na 
nivel di scol. y promedio di e tamafio di Klas pa scol). 


Plan di accion: Lo traha hunto cu e stakeholdernan un planificacion di mas afia bou direccion di 
Departamento di Ensef\ansa. Ademas, lo traduci e metanan strategico den un nivel tactico y concreto, 
unda ta siqui elabora e procesonan y actividadnan. Lo fiha e prioridadnan y ta describi tambe e 
monitoreo di e progreso. Durante henter e proceso, lo tene na cuenta na un manera consistente e 
rolnan y responsabilidadnan, e procesonan di tumamento di decision y e comunicacion. Despues di 
fina e fondonan adicional necesario, lo cuminsa cu e procesonan pa busca fondo, pa asina logra e 
resultadonan aspira y contribui na nos educacion. 

